কোভিড-১৯: করোনাভাইরাসে মৃত্যু ও শনাক্ত বেড়েছে বাংলাদেশে
বাংলাদেশে  গত ২৪ ঘণ্টায় করোনাভাইরাস আক্রান্ত হয়ে ৪৪ জন মারা গেছেন।
এ নিয়ে সব মিলিয়ে মৃত্যুর সংখ্যা প্রায় ১২ হাজার ৯শ ১৩ জন। সবচেয়ে বেশি মৃত্যু হয়েছে ঢাকা এবং রাজশাহীতে ১১ জন করে।
২৪ ঘণ্টায় অ্যান্টিজেন টেস্টসহ মোট ১৯ হাজার ১৬৫ টি নমুনা পরীক্ষা করা হয়েছে।
শনাক্তের সংখ্যাও সোমবারের চেয়ে বেশ বেড়েছে।
যার মধ্যে আক্রান্ত শনাক্ত হয়েছে ২ হাজার ৩২২ জন। গতকাল এই সংখ্যা ছিল ১ হাজার ৯০০ জনের মত।
গত ২৪ ঘণ্টায় শনাক্তের সংখ্যা ঢাকা ও রাজশাহীতে সবচেয়ে বেশি।
তবে ঢাকা জেলার চাইতেও রাজশাহী জেলায় দৈনিক শনাক্ত অনেক বেশি পাওয়া গেছে।
রাজশাহী জেলায় সবমিলিয়ে ৪ হাজার ১৩৭টি নমুনা পরীক্ষায় ৬৭৩ জন আক্রান্ত রোগী শনাক্ত হয়েছে।
ঢাকা জেলায় রাজশাহীর চাইতে পরীক্ষার সংখ্যা বেশি। সব মিলিয়ে ঢাকা জেলায় ৭ হাজার ৭৩৯ নমুনা পরীক্ষার পর ২৪ ঘণ্টায় ৩৪৭ জনের শরীরে করোনাভাইরাসের সংক্রমণ শনাক্ত হয়েছে।
তবে খুলনা, যশোর, সাতক্ষীরা জেলাতেও অনেক সংক্রমণ শনাক্ত হয়েছে।
গত কয়েকদিন যাবৎই এই ঊর্ধ্বগতি দেখা যাচ্ছে।
স্বাস্থ্য অধিদপ্তরের প্রতিদিনকার বুলেটিনে এসব তথ্য দেয়া হয়েছে।
সম্পর্কিত খবর:
গুরুতর করোনা রোগীদের যে ১১টি পরীক্ষা করতে বলেন চিকিৎসকেরা
হোয়াইট ফাঙ্গাস বা সাদা ছত্রাক করোনা রোগীদের জন্য নতুন আতঙ্ক
করোনাভাইরাসের ভারতীয় ধরনটি আসলে ঠিক কী?

বাংলাদেশে  গত ২৪ ঘণ্টায় করোনাভাইরাস আক্রান্ত হয়ে ৪৪ জন মারা গেছেন।